Еуразиялық экономикалық одақтың Кеден кодексі туралы шартты ратификациялау туралы
223-бап. Уақытша әкелу (рұқсат беру) кедендік рәсімін қолдану кезінде кедендік әкелу баждарын, салықтарды есептеу және төлем ерекшеліктері

1. Кедендік әкелу баждары, салықтар ішінара төлене отырып уақытша әкелу (рұқсат беру) кедендік рәсімімен орналастырылатын тауарларға қатысты кедендік әкелудің баждары, салықтар олар уақытша әкелу (рұқсат беру) кедендік рәсімімен орналастырылған күннен бастап, оның қолданылуы аяқталған күн аралығындағы кезең үшін төленуге жатады.
2. Кедендік әкелу баждарын, салықтарды төлемей уақытша әкелу (рұқсат беру) кедендік рәсіміне орналастырылған тауарларға қатысты декларанттың жүгінуі бойынша декларанттың өтінішінде көрсетілген күннен бастап уақытша әкелу (рұқсат беру) кедендік рәсімінің қолданысы аяқталған күнін қоса алғандағы кезең үшін кедендік әкелу баждарын, салықтарды ішінара төлеу жүргізіледі. Декларанттың көрсетілген өтініші осы Кодекстің
219-бабы
3-тармағына сәйкес белгіленген шекті мерзім аяқталғанға дейін уақытша әкелу (рұқсат беру) кедендік рәсімімен оларды орналастыру кезінде тауарларды шығаруды жүргізген кеден органына беріледі.
Декларанттың өтініші ретінде тауарларға арналған декларацияны түзету - кедендік құжаты пайдаланылады.
3. Осы баптың 1 және 2-тармақтарына сәйкес айқындалған уақыт кезеңінің (осы тарауда бұдан әрі - кедендік әкелу баждарын, салықтарды ішінара төлеудің қолданылу кезеңі) күнтізбелік әрбір айы (толық немесе толық емес) үшін кедендік әкелу баждарын, салықтарды ішінара төлеу кезінде мұндай тауарларды уақытша әкелу (рұқсат беру) кедендік рәсімімен орналастыру үшін берілген кедендік декларацияның тіркелген күні есептелген 3 пайызы, ал тауарларға арналған декларация берілгенге дейін шығарылған тауарларға қатысты - егер уақытша әкелу (рұқсат беру) кедендік рәсімімен орналастыралған тауарлар ішкі тұтыну үшін шығарудың кедендік рәсімімен орналастырылса, төленуге жататын кедендік әкелу баждарының, салықтардың сомалары тауарларға арналған декларация берілгенге дейін тауарларды шығару туралы өтінішті кеден органы тіркеген күні төленуге жатады.
4. Осы Кодекстің
224-бабының
3-тармағына сәйкес уақытша әкелу (рұқсат беру) кедендік рәсімінің қолданылуын тоқтата тұру кезінде мұндай тоқтата тұру кезең үшін кедендік әкелу баждарын, салықтарды ішінара төлеу жүргізілмейді. Осы тармақты қолдану мақсатында кедендік рәсімнің қолданылуын тоқтата тұру кезеңі уақытша әкелу (рұқсат беру) кедендік рәсімінің қолданылуы тоқтатылған толық күнтізбелік айлар санымен айқындалады.
5. Кедендік әкелу баждарын, салықтарды ішінара төлеу кезінде кедендік әкелу баждарының, салықтардың сомалары декларанттың таңдауы бойынша кедендік әкелу баждарын, салықтарды ішінара төлеуді қолданудың барлық кезеңі үшін (осы тарауда бұдан әрі - кедендік әкелу баждарын, салықтарды бір жолғы төлеу) немесе мерзімінде (осы тарауда бұдан әрі - кедендік әкелу баждарын, салықтарды мерзімінде төлеу) төленеді. Кедендік әкелу баждарын, салықтарды мерзімінде төлеу кезінде мұндай төлеу осы баптың 3-тармағына сәйкес төленуге жататын мөлшерде күнтізбелік 1 ай (толық немесе толық емес) бұрын жүргізіледі. Кедендік әкелу баждарының, салықтардың сомаларын төлеудің мерзімділігін тауарларға арналған декларацияда декларант айқындайды.
Кезеңімен төленетін кедендік әкелу баждарын, салықтарды осы Кодекстің
225-бабы
4-тармағына және 7-тармағының 2 және 3-тармақшаларына сәйкес белгіленген мерзімде толық төленбеген немесе төленбеген жағдайында, кедендік әкелу баждары, салықтары, кедендік әкелу баждарын, салықтарды ішінара төлеу қолдануының барлық қалған кезеңі үшін бір уақытта төлеуге жатады.
6. Кедендік әкелу баждарын, салықтарды ішінара төлеген мерзімде төленген және (немесе) өндірілген кедендік әкелу баждарының, салықтарының жалпы сомасы ал тауарларға арналған декларацияны ұсынбас бұрын шығарылған тауарларға қатысты - егер уақытша әкелу (рұқсат беру) кедендік рәсімімен орналастыруға тауарлар ішкі тұтыну үшін шығарудың кедендік рәсімімен орналастырылғанда төлеуге жататын кедендік әкелу баждар, салықтар сомасы тауарларға арналған декларацияны ұсынғанға дейін тауарларды шығару өтінішін кеден органы тіркеген күндегі сомадан аспауы тиіс.
7. Осы Кодекстің
224-бабының
1, 2 және 5-тармақтарына сәйкес уақытша әкелу (рұқсат беру) кедендік рәсімі қолданылуы тоқтағанда немесе аяқталған кезде, кедендік әкелу баждарын, салықтарды ішінара төлеген мерзімде төленген және (немесе) өндірілген кедендік әкелу баждары, салықтар сомалары, егер осы Кодекспен өзгеше көрсетілмесе кері қайтаруға (есепке жатқызуға) жатпайды.